cyanic-selkie/wikianc huggingface dataset:
Քեն Խաչիկյան
Վաղ տարիներ և կրթություն
Խաչիկյանը ծնվել է 1944 թվականի սեպտեմբերի 14-ին, Վիսեյլիայում, Կալիֆոռնիա։ Նա իր երեք եղբայրների հետ մեծացել է իր հայրական պապի կողմից հիմնադրված 60 հեկտար զբաղեցնող, բամբակ, ընկույզ և խաղող աճեցնող ֆերմայում։ Նրա պապը Հայոց ցեղասպանությունից խուսափելու համար 1912 թվականին Հայաստանից գաղթել էր Միացյալ Նահանգներ ։
Նա 1966 թվականին գերազանցությամբ ավարտել է Կալիֆոռնիայի համալսարանը, Սանտա Բարբարայում, ստանալով քաղաքական գիտությունների բակալավրի աստիճան, իսկ դոկտորական թեզը պաշտպանել է Կոլումբիայի իրավաբանական դպրոցում 1969 թվականին ։
1968 նախընտրական քարոզարշավ
Խաչիկյանը Կոլումբիայի համալսարանի իրավաբանական դպրոցում էր, երբ նախկին փոխնախագահ Ռիչարդ Նիքսոնը որոշեց նախագահական ընտրություններին մասնակցել։ Նա 1967 թվականի դեկտեմբերին դիմեց նախընտրական քարոզարշավի կազմակերպիչներին, առաջարկելով քարոզարշավի ընթացքում իր կամավորական աշխատանքը։ Խաչիկյանը Փաթ Բյուխենենի կողմից աշխատանքի ընդունվեց Նյու Յորքի նախընտրական շտաբում։ Նա նամակներին պատասխանում էր իրավաբանական դպրոցի ընդմիջումների ընթացքում ։ Այնուհետ նա անցավ փոքր հետազոտական նախագծերի, ինչպիսիք են գտնել քաղվածքներ և թվեր Նիքսոնի ելույթների համար։ 1968 թվականի ամռանը նա որպես հետազոտության և քաղաքականության հարցերով օգնական սկսեց փաստաթղթեր կազմել, գրելով գյուղատնտեսության, բնակարանաշինության և տրանսպորտի վերաբերյալ հոդվածներ, անմիջականորեն ենթարկվելով քարոզարշավի տնտեսական և ներքին քաղաքականության խորհրդական Ալան Գրինսպենին ։
Նիքսոնի կառավարման առաջին ժամկետ (1970-72)
1970 թվականի հունվարին, Կոլումբիայի իրավաբանական դպրոցն ավարտելուց կարճ ժամանակ անց, նա միացավ Նիքսոնի վարչակազմին, որպես ազգային նպատակների հետազոտության աշխատակազմի մաս։ 1970 թվականի օգոստոսին նա դարձավ կապերի տնօրեն Հերբերտ Կլայնի աշխատակազմի օգնական։ Այնուհետ նա ներգրավվեց 1970-ի կոնգրեսի միջանկյալ ընտրություններում՝ ելույթներ և քաղաքական վերլուծություններ պատրաստելով։ 1971 թվականի առաջին ամիսներին նա պատասխանատու էր վարչակազմի հատուկ առաջարկներին աջակցելու համար։ 1971 թվականի գարնանը նա Քլեյնի աշխատակազմի մեծ մասի հետ միասին տեղափոխվեց Նախագահի հատուկ խորհուրդ՝ Չարլզ Կոլսոնի աշխատակազմ։ Նրա պարտականությունները մնացին անփոփոխ։
1972 թվականի նախագահական քարոզարշավ
1971 թվականի մայիսից Խաչիկյանն աշխատում էր 1972 թվականի ԱՄՆ նախագահի վերըընտրությունների վրա։ 1971 թվականի մայիսի 27-ի հուշագրով Խաչիկյանի վրա էր դրվում հետևյալ պարտականությունները․ հետևել մյուս թեկնածուներին, ձեռքի տակ ունենալ համապատասխան հետազոտությունները, տարբեր խոսնակների համար ելույթի տեքստեր պատրաստել, կուսակցության առաջնորդների և նման մարդկանց հետ կապի մեջ լինել, հատկապես այն նահանգներում, որտեղ ընդդիմությունը թեկնածու ունի ։ 1972 թվականի գարնան ավարտին, նա համարվում էր ՄակԳավերնի քարոզարշավի վերաբերյալ Սպիտակ տան հիմնական հետազոտական աղբյուրը։
Նիքսոնի վարչակարգ, երկրորդ ժամկետ (1973-74)
1973 թվականի սկզբին, Խաչիկյանը տեղափոխվեց նախագահի ելույթներ գրող անձնակազմ, աշխատելով ելույթներ գրող աշխատակազմի ղեկավար Դեվիդ Գերգենի անմիջական ենթակայության տակ, որպես նախագահի հատուկ օգնականի տեղակալ։ Սկզբում նա զբաղվում էր գյուղատնտեսության, բնական ռեսուրսների և շրջակա միջավայրի, ինչպես նաև քաղաքական և իրավական հարցերով։ 1973-ի հունիսից սկսած, այնուամենայնիվ, նա ստանձնեց Վատերգեյթի մերխուժումից հետո առաջացած խնդիրների հետազոտությունը ։
Նախագահական հուշեր և Ֆրոստ/Նիքսոն հարցազրույցներ (1975-79)
Խաչիկյանը նախագահ Ջերալդ Ֆորդի համար աշխատեց երկու ամիս, մինչև 1974 թվականի աշուն, այնուհետ տեղափոխվեց Սան Ֆրանցիսկո, Կալիֆորնիա՝ Նիքսոնին օգնելու իր նախագահական հուշերը թղթին հանձնել։
1977 թվականին, նա Նիքսոնի՝ Դավիթ Ֆրոստին տրվող հարցազրույցների գլխավոր հետազոտողն էր ։ 2008 թվականի Frost/Nixon պատմական դրամատիկական ֆիլմում, որը պատմում է Ֆրոստ/Նիքսոն հարցազրույցների ետևում ընկած պատմությունը, Խաչիկյանին մարմնավորել է դերասան Գաբրիել Ջարեթը ։
Ռեյգանի վարչակարգ, առաջին ժամկետ (1981-84)
1981 թվականին Խաչիկյանը նշանակվեց նախագահի գլխավոր զեկուցագիր և հատուկ խորհրդական։ Առաջին 100 օրերի ընթացքում Խաչիկյանը գրեց Ռեյգանի երդմնակալության տեքստը, նրա տնտեսական երեք հիմնական ելույթները և Իրանից վերադարձած պատանդներին ուղղված ողջույնի խոսքը։
1984 նախագահական արշավ
1984 թվականի նախագահական քարոզարշավի ժամանակ, Խաչիկյանը քարոզարշավի գլխավոր զեկուցագիրն էր, գլխավոր խորհրդատուն և հետազոտությունների գծով տնօրենը ։ Նա գրել է Ռեյգանի 1984 թվականի առաջադրման մուտքի ելույթը և ինքնաթիռի սալոնում Ռեյգանին ուղեկցող երկու օգնականներից մեկը։ Խաչիկյանը, այլ խորհրդականների հետ մեկտեղ, Ռեյգանին օգնել էր նաև, նախագահի դեմոկրատ թեկնածու Ուոլթեր Մոնդեյլի հետ բանավեճում։
Ռեյգանի վարչակարգ, երկրորդ ժամկետ (1985-88)
1985 թվականի մայիսին Ռեյգանը Գերմանիայի Բերգեն-Բելսենի համակենտրոնացման ճամբարում հանդես եկավ Խաչիկյանի գրած ելույթով։ Նախորդ ամիս վարչակազմը հայտարարել էր, որ Ռեյգանը, Արևմտյան Գերմանիայի կանցլեր Հելմութ Կոլի առաջարկով, կայցելի Բիտբուրգի մերձակայքում գտնվող Կոլմեշոե գերեզմանատուն, հարգանքի տուրք մատուցելու այնտեղ թաղված զինծառայողներին։ Այցը երկու երկրների միջև բարի կամքի խորհրդանշական առաքելություն ուներ, սակայն Ռեյգանի աշխատակազմն անտեղյակ էր, որ այնտեղ էին թաղված նաև ՍՍ-ի 49 զինվորականներ։
1988 թվականի օգոստոսին Խաչիկյանը պատրաստեց Ռեյգանի հրաժեշտի ուղերձը Հանրապետական ազգային համագումարին, որ տեղի էր ունենալու Նոր Օռլեանում։ Այնուհետ նա միացավ Բուշի քարոզարշավին, որպես փոխնախագահի թեկնածու Դեն Քուեյլի օգնական։ Նա 10 շաբաթ շարունակ ճամփորդեց Քուեյլի հետ, օգնելով նրան նախապատրաստվել բանավեճերին և քարոզարշավի ելույթներին ։
Աշխատանքը Կալիֆորնիայի քարոզարշավներում
1980-ականներից ի վեր Խաչիկյանը ակտիվ էր Կալիֆորնիայի ընտրություններում։ Նա համարվում է Հանրապետական կուսակցության Կալիֆորնիական քաղաքականության "առյուծ" ։ Հանրահայտ քաղաքական մեկնաբան Բոբ Նովակը գրել է, որ Խաչիկյանը «թերևս պետության գերագույն հանրապետական ​​ստրատեգն ու խոսափողն է» ։
1982 և 1986 թվականների նահանգապետական արշավների ընթացքում, Խաչիկյանը նահանգապետ Ջորջ Դոքմեջյանի գլխավոր խորհրդատուն և ռազմավարն էր։ Նա նաև Կալիֆորնիայի գլխավոր դատախազ Դեն Լունգրենի երկու հաղթական արշավների մենեջերն ու գլխավոր խորհրդատուն էր։ Խաչիկյանը նաև հաղթանակ ապահովեց ԱՄՆ Սենատի թեկնածու Բրյուս Հերշենսոնին, որը հետին պլանից գալով հաղթեց 1992 թվականի սենատի ընտրություններում։ Հերշենսոնի այդ անհավատալի հաղթանակի և Դեն Լունգրենի երկու հաղթական արշավների համար, The San Francisco Chronicle'-ի առաջատար քաղաքական մեկնաբան Ջերրի Ռոբերտսը Խաչիկյանին ներկայացրել է որպես "Հանրապետական կուսակցության խորամանկ հաղորդագրություններ ստեղծող" և "լավագույն մենեջեր" ։ Խաչիկյանը խորհրդատվություն է իրականացրել Փիթ Ուիլսոնին ԱՄՆ-ի Սենատի ընտրություններում և կառավարական քարոզարշավներում, իսկ 1998 թվականին Մինգ Չենին առաջնորդել է Կալիֆորնիայի Գերագույն դատարանի ընտրություններում։
Աշխատանք նախագահական քարոզարշավներում
Խաչիկյանը նախագահական ինը արշավների վետերան է ։ Բացի Նիքսոնի Ռեյգանի և Բուշ-Քվեյլի արշավների, 1996 թվականին նա նաև աշխատել է նախագահի թեկնածու Բոբ Դոլի գլխավոր խորհրդական։ Նա ղեկավարել է Բոբ Դոլի Կալիֆորնիայի արշավը և պլանավորել և վերահսկել միջոցառումների ողջ ընթացքը ։
2000 թվականի քարոզարշավի ընթացքում Խաչիկյանը սենատոր Ջոն Մաքքեյնի գլխավոր խորհրդատուն էր, որ ճամփորդում էր նրա հետ նախընտրական ժամանակահատվածում, երբ Մաքքեյնը փորձում էր նախագահի թեկնածու ընտրվել Հանրապետական կուսակցությունից։ Հետագայում նա Բուշ-Չեյնի արշավի խորհրդատուն էր Կալիֆորնիայում և ողջ երկրում։
Խաչիկյանի մասնակցությունը նախագահական ընտրություններին վերջին անգամ կայացել է 2008 թվականի Ֆրեդ Թոմփսոնի նախագահական քարոզարշավի ժամանակ։
Անձնական կյանք
Նախկինում, 1986–1992 թվականներին, նա ծառայել է Հուվեր ինստիտուտի վերակացուների խորհրդում, 1983–1989 թվականներին, Ամերիկայում Հայկական համագումարի խորհրդի անդամ և Ռեյգանի նշանակմամբ Արդարադատության ազգային ինստիտուտի խորհրդատվական խորհրդում ։
1989 թվականին, նա, Կալիֆորնիայի համալսարանից (Սանտա Բարբարա) նշանակալի հաջողությունների համար մրցանակ ստացավ ։
2015 թվականին, նա ներառվել է "100 հայեր, որ փոխեցին աշխարհը" ցանկում ։
Նա ամուսնացած է Մերեդիտ Խաչիկյանի հետ, որը երեք ժամկետ եղել է Կալիֆոռնիայի համալսարանի Ռեգենտների խորհրդի նախագահը ։
Ծանոթագրություններ
Կատեգորիա:Ամերիկահայ գրողներ Կատեգորիա:Ամերիկացի փաստաբաններ Կատեգորիա:Ամերիկահայ քաղաքական գործիչներ Կատեգորիա:Կոլումբիայի համալսարանի շրջանավարտներ
Վորոնիխա (գյուղ, Ռեբրիխինսկի շրջան)
Վորոնիխա (Ворониха), գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1773 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Ռեբրիխինսկի շրջանի բնակավայրեր
Սկրիպորովո (գյուղ, Սմոլենսկի շրջան)
Սկրիպորովո (Скрипорово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Դաշտային սպաթներ
Դաշտային սպաթներ, ապար կազմող միներալների տարածված խումբ։ Հիմնականում նատրիումի, կալցիումի, կալիումի ն հազվադեպ՝ բարիումի ալյումասիլիկատներ են ու կազմում են մագմատիկ ապարների շուրջ 60%֊-ը։ Բյուրեղանում են մոնոկլինային և տրիկլինային համակարգերում։ Գույնը՝ սպիտակ, կարմրավուն, վարդագույն, գորշ են։ Կարծրությունը՝ 6, խտությունը՝ 2500-900 կգ/մ³։ Ըստ բաղադրության բաժանվում են կալիումնատրիումային (օրթոկլազ, սանիդին), նատրիումկալցիումային (պլագիոկլազներ) և բարիումկալիումայիև խմբերի։ Հանդիպում են մագմատիկ ծագման (գրանիտներ, սիենիտներ), մետամորֆային (գնեյսներ) ու նստվածքային (կոնգլոմերատներ) ապարներում։ Դաշտային սպաթները պարունակում են արժեքավոր հազվագյուտ և ցրված տարրեր։ Օգտագործվում են որպես ճենապակու և հախճապակու հումք ապակու և ցեմենտի արտադրության մեջ, որոշ տարատեսակները՝ իբրև կիսաթանկարժեք քար (ամազոնիտ, լուսնաքար)։ Հիմնական արդյունաբերական կուտակները կապված են ցեգմատիտների հետ։ ԽՍՀՄ-ում խոշոր հանքավայրեր կան Կարելիայում, Ուրալում, Ուկրաինայում, Կոլայի թերակղզում, Անդրբայկալում, արտասահմանում՝ ԱՄՆ-ում, Կանադայում, Նորվեգիայում, Ֆինլանդիայում և այլուր։ ԽՍՀՄ-ում դաշտային սպաթներ հանդիպում են մագմատիկ ապարների կազմում բազմաթիվ վայրերում։
Կատեգորիա:Ապարներ Կատեգորիա:Սիլիցիումի միացություններ Կատեգորիա:Ալյումինի միներալներ Կատեգորիա:Կալցիումի միներալներ
Սանտա Բարբարայի Կալիֆոռնիայի համալսարան
Սանտա Բարբարայի Կալիֆոռնիայի համալսարան (University of California, Santa Barbara), հանրային հետազոտական ​​ համալսարան Միացյալ Նահանգներ ում, կալիֆոռնիայի համալսարանի 10 կամպուս ներից (համալսարանական քաղաք) մեկն է։ Գտնվում է Սանտա - Բարբարա յում, Կալիֆոռնիա յի` 4,1 կմ² (1022 ակր) տարածք ում, և Լոս-Անջելես ից 160 կմ հյուսիս-արևմուտք։ Հիմնադրվել է 1891 թվականին որպես անկախ քոլեջ, իսկ 1944 թվականին միացել է Կալիֆոռնիայի համալսարանին։
Համալսարանի անգլերեն անվանումը հաճախ կրճատվում է UCSB (УКСБ - Университет Калифорнии в Санта-Барбаре):
Ուսանող ների քանակը` 21685, նրանցից ավելի քան 3000-ը ասպիրանտներ են և գտնվում են 5-րդ տեղում համալսարանական քաղաք ի (կամպուս) մնացած համալսարանների շարքում։
2006-2007 ուստարում համալսարանն ավարտել են 5442 բակալավր, 576 մագիստրոս և 310 դոկտոր ։
Համալսարանի պրոֆեսոր ադասախոսական կազմի մեջ մտնում են հինգ Նոբելյան մրցանակ ակիր, Գիտություն ների ազգային ակադեմիա յի 32 անդամ, Ճարտարագիտական ազգային ակադեմիայի 25 անդամ և Արվեստի և գիտությունների ամերիկյան ակադեմիայի 25 անդամ ։ 1995 թվականից Կալիֆոռնիայի համալսարանը Ամերիկյան համալսարանների ասոցիացիայի անդամ է ։
Համալսարանի մարզական թիմը հանդիսանում է ուսանողական սպորտ ի Ազգային ասոցիացիայի անդամ և հաղթանակներ ունի ֆուտբոլ ի ազգային առաջնությունում և տղամարդկանց ջրային պոլո յում։
Պատմություն
Սանտա Բարբարա յի Կալիֆոռնիայի համալսարանի պատմություն ը սկսվում է 1891 թվականին Աննա Բլեյք դպրոցի հիմնադրմամբ, որտեղ ուսուցանում էին տնային տնտեսվարություն և արդյունաբերական արվեստ ։ 1909 թվականին դպրոցը հանձնվեց Սանտա Բարբարա նահանգ ին և սկսվեց անվանվել Սանտա Բարբարա նահանգի Նորմալ դպրոց։ 1921 թվականին ներդրվեց ազատ ​​արվեստի ուսուցման ծրագիր, որից հետո դպրոց ը վերանվանվեց Սանտա Բարբարայի պետական ​​քոլեջ։ Մի քանի տարի լոբբինգ ով զբաղվելուց հետո, քաղաքի մի խումբ բնակիչներ` Թոմաս Սթորքի և Պերլ Չեյզի գլխավորությամբ 1944 թվականին համոզեցին նահանգի օրենսդիր մարմնին, նահանգապետ Էրլ Ուորրենին և Կալիֆորնիայի համալսարանի հոգաբարձու ներին, միացնել քոլեջը Կալիֆորնիայի համալսարանին, որն ուներ գիտական գործունեության կողմնորոշում։ Քոլեջը փորձեց դիմակայել, անգամ դիմեց դատարան, բայց նահանգապետը հայցը չբավարարեց և բնակիչների նախաձեռնությունը ընդունվեց։ 1944 - 1958 թվականներին ուսումնական հաստատությունը հայտնի էր որպես Սանտա Բարբարայի Կալիֆոռնիայի համալսարանի քոլեջ, այնուհետև ստացավ իր ներկայիս անվանումը։
Սանտա Բարբարայի Կալիֆոռնիայի համալսարանը համարվում է երրորդը Բերկլի ի և Լոս Անջելես ի կալիֆոռնյան համալսարաններից հետո։ Ենթադրվում էր, որ համալսարանում պետք սովորեին մոտ 3-5 հազար ուսանող, սակայն, Երկրորդ համաշխարհային պատերազմ ից հետո, բնակչության արագ աճը ստիպեց ծրագրերը վերանայել և դա հանգեցրեց նրան, որ քոլեջը վերածվեց առանձին համալսարանի` ընդգրկվելով ընդհանուր համակարգում։ Միաժամանակ դադարեցվեց արդյունաբերական դիզայնի մասնագետների վերապատրաստումը, որի շնորհիվ էլ ուսումնական հաստատությունը հայտնի էր։ 1959 թվականին առաջին կանցլեր դարձավ Սամուել Գոուլդը։
Ջան Մարիա Վոլոնտե
Ջան Մարիա Վոլոնտե (Gian Maria Volonté, ), կինոյի և թատրոնի իտալացի դերասան, Իտալիայի առավել հռչակավոր դերասաններից։ Ունի բազմաթիվ ազգային և միջազգային կինոպարգևներ, մոլորակի 3 խոշորագույն կինոփառատոների մրցանակակիր՝ Կաննի կինոփառատոն, Վենետիկի և Բեռլինի։
Սանտա Բարբարայի Կալիֆոռնիայի համալսարան
Պատմություն
1960-ականների վերջին և 1970-ականների սկզբին Սանտա Բարբարայի Կալիֆոռնիայի համալսարանը հայտնի դարձավ որպես Վիետնամի պատերազմ ի բուռն հակառակորդներից մեկը։ 1969 թվականին ուսուցիչ ների ակումբում տեղի ունեցավ պայթյուն, որը խլեց պահակ Դավեր Շարպի կյանքը։ 1970 թվականի գարնանը տեղի ունեցան հրկիզման մի քանի դեպքեր, այդ թվում` ուսանողական քաղաքում, Ամերիկյան բանկի մասնաճյուղում, որի ժամանակ ուսանող Քեվին Մորանը սպանվեց ոստիկանության կողմից ։ Համալսարանական քաղաքում տեղի ունեցած իրադարձությունները ստիպեցին այն ժամանակվա նահանգապետ Ռոնալդ Ռեյգան ին պարետային ժամ մտցնել և կոչ անել Ազգային գվարդիա յին կարգուկանոն պահպանել։ Համալսարանական քաղաքի տարածքում, պահակազորի կողմից զենք կրելը դարձավ նորմալ երևույթ։ 1995 թվականին Սանտա Բարբարայի Կալիֆոռնիայի համալսարանը դարձավ Ամերիկյան համալսարանների Ասոցիացիայի անդամ, ԱՄՆ հետազոտական համալսարանների (ինչպես պետական, այնպես էլ մասնավոր) և Կանադա յի համալսարանների առաջատարը։
Ջան Մարիա Վոլոնտե
Կենսագրություն
Վոլոնտեն ծնվել է 1993 թվականի ապրիլի 9-ին Միլանում, բայց մանկությունն անցկացրել է Թուրինում։ Նրա հայրը՝ Մարիո Վոլոնտեն, եղել է արմատներով Սարանոյի (Վերեզեյի մարզ) ֆաշիստական զինվոր։ 1944 թվականին դարձել է պարտիզան-կոմունիստների գրավման համար պատասխանատու և տարածքում գործող ջոկատի հրամանատար, իսկ մայրը՝ Կառոլինա Բիյանկան, Միլանի հարուստ մտավորականների ընտանիքից էր։ Ունեցել է տխուր մանկություն, քանի որ նրանց հոր ձերբակալումից հետո (նրան մեղադրում էին ջոկատի գլխավորման ժամանակահատվածում պարտիզաններից մեկի սպանության մեջ) հայտնվեցին աղքատության շեմին։ Կառոլինան ծայրը ծայրին հասցնելու համար վարձակալության հանձնեց իր մեծ տունը և սկսեց վաճառել մնացած թանկարժեք իրերը։ Երիտասարդ Ջան Մարիան՝ բնավորությամբ կռվարար, թողեց դպրոցը և սկսեց աշխատանք փնտրել, որպեսզի օգնի խեղճ մորը։ Ֆրանսիայում մոտ 2 տարի որպես խնձորահավաք աշխատելուց հետո վերադարձավ Իտալիա։ Հենց այդ ժամանակ Վոլոնտեն՝ գրականության մեծ սիրահարը, բացահայտում է իր համար Ժան Պոլ Սարտրի և Ալբեր Կամյուի ստեղծագործությունները։ 16 տարեկանում նա նյութական միջոցների սղության պատճառով, որպես քարտուղարի և սենեկասպասավորի օգնական ընդունվում է թափառող թատրոնի կազմ։ Այդ մասնագիտությունը նրա մեջ արթնացնում է մեծ սեր դեպի դերասանական խաղը, և 1954 թվականին նա մեկնեց Հռոմ՝ ընդունվելու դրամական արվեստի Ազգային ուսումնարան, որտեղ շատ շուտով նրան գնահատեցին որպես «շատ տաղանդավոր երիտասարդի»։ 1957 թվականին Վոլոնտեն՝ ուսումնարանի ուսանողը, Ֆրանկո Էնրիկեսի գլխավորությամբ «Քարացած անտառ» ֆիլում ձեռք բերեց դերասանական իր առաջին կերպարը (Ռոբերտ Շերվուդի պիեսի մոտիվներով), որից հետո՝ Կորարդո Պավոլինիի գլխավորությամբ՝ «Ֆեդրե» (Ժան Ռասիի համանուն պիեսի մոտիվնրով)։
Սանտա Բարբարայի Կալիֆոռնիայի համալսարան
Կառուցվածք
Համալսարանը բաղկացած է երեք քոլեջ ներից և երկու դպրոց ներից, որոնք առաջարկում են 87 բակալավրիատի և 55 մագիստրոսի մասնագիտություններ ։
Ջան Մարիա Վոլոնտե
Կենսագրություն
1957 թվականին ավարտել է Հռոմի Դրամայի Ազգային ակադեմիան։ 1957-1958 թվականներին դեբյուտել է Միլանում՝ «Ֆերդե» և Կալդեռոնոմ՝ «Խաչի երկրպագուն» պիեսներում։ Հեռուստատեսությունում խաղացել է Ռոգոժինի կերպարը՝ Դոստոևսկու «Ապուշը» բեմադրությունում, իսկ թատրոնում՝ Շեքսպիրի «Ռոմեո և Ջուլիետա» պիեսում Ռոմեո)։ Դերասանի ևս մեկ ուղղվածության ապացույցը դեպի ռուս դասական գրականություն՝ Անտոն Չեխովի «Քեռի Վանյա» (1962)։
Սանտա Բարբարայի Կալիֆոռնիայի համալսարան
Վարկանիշ և հեղինակություն
2014 թվականին ԱՄՆ-ի լավագույն համալսարանների ակադեմիական վարկանիշային աղյուսակում Սանտա Բարբարայի Կալիֆոռնիայի համալսարանը զբաղեցրել է 29 -րդ հորիզոնականը և 116-րդ տեղը ԱՄՆ-ի լավագույն համալսարանների ցանկում՝ ըստ Forbes-ի ։ 2011 թվականին Սանտա Բարբարայի Կալիֆոռնիայի համալսարանը զբաղեցրել է 42-րդ տեղը U.S.News & World Report հրատարակության «Ազգային համալսարաններ» վարկանիշում, 35-րդ տեղը Times Higher Education World University Rankings համաշխարհային վարկանիշում և ինչպես նաև 33-րդ տեղը Համաշխարհային համալսարանների ակադեմիական վարկանիշում ։
Ջան Մարիա Վոլոնտե
Կինեմատոգրաֆիստի կարիերան
Ֆիլմում նկարահանվել է 1960 թվականից սկսած։ Նրան հռչակ է բերել Մարիո Մոնչելիի «Բրանկալեոնեի բանակը» կատակերգական ֆիլմը (դերասանի միակ կատակերգական կերպարը)։ Սակայն հետագայում նրան առաջարկել են խաղալ ավելի լուրջ դրամատիկ կերպարներ։
Վոլոնտեյի անունը անխզելիորեն կապված է 1960-1970-ական թվականների իտալական քաղաքական ֆիլմի զարգացման հետ։ Նա խաղացել է այդ ուղղության առաջատար վարպետների մոտ՝ Դամիանո Դեմիանի, Ռոզի Ֆրանչեսկո, Մոնտալդո Ջուլիանո, Ջուզեպե Ֆեռերա, Էլիո Պետրի, Կառլո Լիդզանի։ Վոլոտեյի առավել մեծ ձեռքբերումներից է «Բոլոր տեսակի կասկածանքներից դուրս գտնվող քաղաքացու հետաքննությունը» ֆիլմում կատարած ոստիկանության անանուն տեսուչի կերպարը (Դոկտոր), որը բազմակի անգամ ճանաչվել է որպես արտիստի կարիերայի ամենաազդեցիկ կերպար։
Ֆրանսիայում Վոլոնտեն նկարահանվել է անարխիստ «Դձիգի Վերտովի խմբերի» առաջնորդ Ժան Լյուկ Գոդարի ֆիլմերից մեկում։
Սանտա Բարբարայի Կալիֆոռնիայի համալսարան
Արտաքին հղումներ
Կատեգորիա:Ամերիկյան համալսարանների ասոցիացիա Կատեգորիա:ԱՄՆ-ի համալսարաններ Կատեգորիա:Համալսարաններ Կատեգորիա:Համալսարաններ ըստ երկրի
Ջան Մարիա Վոլոնտե
Կինեմատոգրաֆիստի կարիերան
Գոյություն ունի առասպել, ըստ որի «Քամին արևելքից» ֆիլմի նկարահանման ժամանակ Ժան Լյուկ Գոդարին բազմակի անգամ հարցրել է Վոլոնտեին․ «Ո՞վ է մեղավոր սովետական համակարգի փլուզման մեջ՝ Ստալինը թ՞ե Մաոն», այդ հարցին դերասանը պատասխանել է «Ծաղրածուն!» :
Դերերի ընտրություն
Ջան Մարիա Վոլոնտեն մեծ ուշադրությամբ էր մոտենում դերերի ընտրության՝ առաջին հերթին հաշվի առնելով իր քաղաքացիությունը։ Օրինակ՝ նա հրաժարվել է նկարահանվել համաշխարհային կինոյի այնպիսի գլուխգործոցներում, ինչպիսիք են Ֆրենսիս Ֆորդ Կոպպոլայի «Կնքահայրը» և Բերտոուչիի «20-րդ դար» ֆիլմերը՝ նախընտրելով չիլիացի Միգել Լիտինային, որը հեռացել էր իր երկրից Պինոչետի ռեժիմ պատճառով։
Հայտնի անձանց կերպարներ
Նշված պատճառներով Վոլոնտեին այդպես էլ չհաջողվեց կատարել Կազանովայի կերպարը Ֆելինիի հայտնի ֆիլմում, չնայած ֆիլմի ռեժիսորի մոտ կար նման մտահղացում։ Դրա փոխարեն նրան հաջողվել է խաղալ այնպիսի հայտնի մարդկանց կերպարներ, ինչպիսիք են Միքելանջելոն, Կարավաջոն, Ջորդանո Բրունոն, Պեստալոցցին, Բարտոլոմեո Վանցետին և Ալդո Մորոն։
Վերջին տարիներ
Վերջին տարիներին Վոլոնտեին հաջողվել է խաղալ ալքիմիկ Զենոնի հետաքրքիր կերպարը (բելգիացի ռեժիսոր Անդրե Դելվոի ֆիլմում՝ նկարահանված Յուրսենարի «Փիլիսոփայական քարը» ստեղծագործության մոտիվներով), ինչպես նաև հեռուստալրագրող Ֆոնտանային կերպարը՝ ոչ պակաս հայտնի շվեյցարիացի ռեժիսոր Կլոդ Գորետի «Մարիո Ռինչի մահը»։ Քննադատների բարձր գնահատականին է արժանացել անվանի դերասանի վերջին աշխատանքը՝ դիկտատորի կերպարը իսպանացի ռեժիսոր Խոսե Լուիս Գարսիա Սանչեսի՝ Վալյե Ինկլանդի համանուն վեպի հիման վրա նկարահանված «Բռնակալ Բանդերաս» ֆիլմում։
Վոլոնտեն նաև մասնակցություն է ունեցել Իտալիայի քաղաքական կյանքին․ եղել է «Իտալական կոմունիստական կուսակցության» անդամ, և 1992 թվականի ընտրություններին «Դեմոկրատական ձախ»-երի կողմից առաջադրվել սակայն չի ընտրվել Ռիմ Վիտիբրո Լատիա Ֆրոզինոնե շրջանում։
Արտաքին հղումներ
Կատեգորիա:Իտալացի դերասաններ Կատեգորիա:Իտալացի սցենարիստներ Կատեգորիա:20-րդ դարի դերասաններ Կատեգորիա:Թատրոնի դերասաններ
Մելիկյուլա
2011 թվականի տվյալներով գյուղում բնակվում էր 15 մարդ։
Արժույթի միջազգային հիմնադրամ
Արժույթի միջազգային հիմնադրամը (ԱՄՀ) (International Monetary Fund, IMF), միջազգային կազմակերպություն է՝ տեղակայված Վաշինգտոն ԿՇ-ում, որին անդամակցում են 189 երկրներ, միտված է խթանելու համաշխարհային դրամային համագործակցությունը, ապահովել ֆինանսական կայունությունը, հեշտացնել միջազգային առևտուրը, զարգացնել աշխատանքը, կայուն տնտեսական աճը և կրճատել աղքատության մակարդակը ողջ աշխարհում։ Ձևավորվելով 1944 թվականին Բրետոն Վուդսի համաժողովում Հարի Դեքստեր Ուայթի և Ջոն Մեյնարդ Քեյնեսի գաղափարների հիման վրա՝ այն պաշտոնական ձևակերպում ստացավ 1945 թվականին, 29 երկրների անդամակցությամբ՝ նպատակ ունենալով վերականգնել միջազգային վճարման համակարգը։ Այժմ կազմակերպությունը կարևոր դեր է խաղում վճարման համակարգում դժվարությունների կառավարման և միջազգային ֆինանսական ճգնաժամերի հարցում։
Մելիկյուլա
Արտաքին հղումներ
Կատեգորիա:Էստոնիայի Պյարնումաա նահանգի Վառբլա շրջանի բնակավայրեր Կատեգորիա:Էստոնիայի գյուղեր
Արժույթի միջազգային հիմնադրամ
ԱՄՀ -ն գործում է զարգացնելու համար անդամ երկրների տնտեսությունը՝ ֆինանսական ֆոնդի վիճակագրության հավաքագրման և վերլուծության, անդամ երկրների տնտեսությունների դիտարկման ու որոշակի պարտադիր քաղաքականությունների իրականացման միջոցով։ Կազմակերպության նպատակները սահմանված են Համաձայնագրի հոդվածներով, որոնք են՝ զարգացնել միջազգային դրամային համագործակցումը, միջազգային առևտուրը, արժույթի փոխանակման կայունությունը, կայուն տնտեսական աճի ապահովումը և ֆինանսական դժվարության պարագայում ռեսուրսների հասանելությունը անդամ երկրների համար։
ԱՄՀ դրամական միջոցների աղբյուրներ
ԱՄՀ յուրաքանչյուր անդամ-պետություն վճարում է անդամավճար, որը կոչվում է "քվոտա"։ Քվոտան հիմնականում որոշվում է անդամ-պետության ՀՆԱ-ի մեծությամբ և պաշտոնական ռեզերվով։ Քվոտաները թույլ են տալիս որոշելու անդամ-պետության ձայների քանակը։ Անդամավճարները ձևավորում են ԱՄՀ ֆոնդը, որտեղից օգնություն է տրամադրվում այն պետություններին, որոնք ունեն ֆինանսական դժվարություններ ։
Քվոտաների ընդհանուր գումարը կազմում է 238 միլիարդ SDR (Special Drowning Rights-փոխառության հատուկ իրավունքներ), որը համարժեք է 368 միլիարդ ԱՄՆ դոլարի ։
Յուրաքանչյուր պետության ձայների քանակը գոյանում է նրա "բազային ձայներից", որը կազմում է 250 ձայն՝ գումարած 1 ձայն յուրաքանչյուր 100 հազար SDR քվոտայի դիմաց ։
ԱՄՀ հիմնական նպատակներ
Արժույթի միջազգային հիմնադրամն արտարժույթով վարկեր է տրամադրում այն պետություններին, որոնք դժվարություններ ունեն կապված վճարային հաշվեկշռի հետ։ ԱՄՀ վարկերը օգնում են դյուրացնել կայունացման պրոցեսը, որը պետությունը պարտավորվում է իրականացնել, որպեսզի իր ծախսերը համապատասխանեցնի եկամուտներին, ինչը իրեն թույլ կտա կարգի բերել իր վճարային հաշվեկշիռը։ Սակայն ԱՄՀ վարկերը ուղղված են նաև պետական մի շարք գործառույթների իրականացմանը, այդ թվում կառուցվածքային բարեփոխումների, որոնք նպաստում են ինչպես վճարահաշվարկային հաշվեկշռի իրավիճակի բարելավմանը, այնպես էլ երկրի տնտեսական աճին երկարաժամկետ հատվածում։ Յուրաքանչյուր անդամ պետություն իրավունք ունի դիմել ԱՄՀ՝ ֆինանսական օգնության համար, եթե այն իր վճարային հաշվեկշռում ֆինանսավորման կարիք ունի։ Այսինքն, եթե այն իր արտաքին վճարումները իրականացնելու և ռեզերվները պահպանելու համար պաշտոնական փոխառությունների կարիք ունի և միաժամանակ չի ուզում դիմել այնպիսի միջոցների, «որոնք կարող են լուրջ վնաս հասցնել իր բարեկեցությանը ինչպես ազգային, այնպես էլ միջազգային մակարդակում»։ Այդպիսի միջոցները կարող են ներառել սահմանափակումներ առևտրում և վճարումներում, պահանջարկի կրճատմանը ներքին տնտեսությունում, ինչպես նաև ազգային արժույթի փոխարժեքի կտրուկ անկմանը։ Առանց ԱՄՀ վարկերի՝ երկրները ստիպված կլինեին վարել կայունացման առավել կտրուկ քաղաքականություն կամ դիմել այլ միջոցների, որոնք կխարխլեին բարեկեցությունը ազգային և միջազգային մակարդակում։ Այդպիսի հետևանքների բացառումը համարվում է ԱՄՀ գլխավոր նպատակներից մեկը։
ԱՄՀ հիմնական գործառույթները
ԱՄՀ–ի ստեղծման երեք հիմնական գործառույթներն էին․ երկրների միջև ֆիքսված փոխանակման ցուցիչի պայմանավորվածության հսկողություն, այդպիսով օժանդակել կառավարություններին ղեկավարել փոխանակման ցուցիչները և թույլ տալով խթանել տնտեսական աճը։ Այս միջոցառումները պետք է կանխարգելեին համաշխարհային ճգնաժամերի տարածումը և վերականգնեին համաշխարհային տնտեսությունը Մեծ Դեպրեսիայից և Երկրորդ Համաշխարհային Պատերազմից հետո, ապահովել ներդրումներ, ինչպիսիք են ենթակառուցվածքները։
Համաշխարհային տնտեսության դիտարկում
ԱՄՀ հանձնառել է միջազգային դրամական և ֆինանսական համակարգի դիտարկումը և անդամ երկրների տնտեսական և ֆինանսական քաղաքականություններին հետևելու գործընթացը։ Այս գործունեությունը համարվում է դիտարկում և դյուրին է դարձնում միջազգային համագործակցությունը։ 1970–ական թվականներին Բրետոն Վուդսի համակարգի ֆիքսված փոխանակման արժեքի ամրագրումից հետո դիտարկումը դարձավ ավելի շատ գործընթացների միջոցով փոփոխությունների իրականացում, քան նոր պարտավորությունների ընդունման միջոցով և հիմնադրամի պարտականությունները պահապանից վերածվեցին վերահսկողի։
Ֆոնդը վերլուծում է յուրաքանչյուր երկրի տնտեսական և ֆինանսական քաղաքականության համապատասխանելիությունը տնտեսական աճի համաչափության հասնելու գործում, և գնահատում է այս գործընթացների ազդեցությունը այլ երկրների,ինչպես նաև համաշխարհային տնտեսության վրա։ 1995 թվականին ԱՄՀ–ն և Ֆինանսական Կոմիտեն սկսեցին աշխատել տվյալների տարածման ստանդարտների ուղղությամբ, ինչը թույլ կտար տնտեսական և ֆինանսական տվյալները տարածել հասարակության մեջ։ ԱՄՀ–ն և Ֆինանսական Կոմիտեն մշակեցին երկու ուղեցույցներ տվյալների տարածման համար․ Ընդհանուր տվյալների տարածման համակարգը և Հատուկ տվյալների տարածման ստանդարտը։
Գործադիր Խորհուրդը հաստատեց Ընդհանուր տվյալների տարածման համակարգ և Հատուկ տվյալների տարածման ստանդարտը համապատասխանաբար 1996 և 1997 թվականներին։ Այս ծրագրի հիմնական նպատակն է բարելավել վիճակագրական տվյալների կոնկրետ ասպեկտները։ Այն նաև Համաշխարհային Բանկի Հազարամյակի Զարգացման ծրագրի և Աղքատության կրճատման Մարտավարության մաս է կազմում։
Ի՞նչ է իրենից ներկայացնում ծրագիրը, որին աջակցում է ԱՄՀ-ը
Եթե երկիրը դիմում է ԱՄՀ-ին օգնության համար, ուրեմն, հնարավոր է, որ այն գտնվում է տնտեսական ճգնաժամի մեջ, կամ մոտ է ճգնաժամին, իր արժույթը ենթարկվում է սպեկուլյատիվ հարձակումների արժութային շուկայում, իր միջազգային պահուստները հյուծված են, տնտեսական ակտիվությունը գտնվում է լճացման մեջ կամ նվազում է, իսկ սնանկությունների քանակը աճում է։ Այդ դեպքում երկրի արտաքին վճարումների բնագավառում իրավիճակի բարելավման և տնտեսության կայուն աճի ապահովման համար հարկավոր է պաշտոնական և մասնավոր ֆինանսավորման որոշակի համադրություն։ ԱՄՀ-ը առաջարկություններ է անում երկրի կառավարությանը տնտեսական քաղաքականության միջոցների վերաբերյալ, որոնք թույլ կտան գոյություն ունեցող պրոբլեմներին ամենաարդյունավետ լուծումներ գտնել։ Որպեսզի ԱՄՀ-ը նույնպես կարողանա ֆինանսավորում տրամադրել, այն պետք է տվյալ երկրի իշխանությունների հետ համաձայնության հասնի մի շարք հարցերի շուրջ։ Մասնավորապես՝ այն քաղաքականության վերաբերյալ, որն ուղղված է կոնկրետ, քանակականորեն որոշված նպատակների իրականացմանը որոնք պետք է ապահովեն կայունություն արտաքին հաշիվներում, դրամավարկային և ֆինանսական ոլորտներում և ապահովեն կայուն տնտեսական աճ։ Ծրագրի ողջ պարունակությունը կառավարության կողմից հավաքվում է «Նպատակների մասին նամակի» մեջ, որն ուղարկվում է ԱՄՀ կարգադրիչ-տնօրենին։ Ծրագիրը, ԱՄՀ ֆինանսավորման օգնությամբ, մշակվում է երկրի իշխանությունների կողմից ԱՄՀ անձնակազմի հետ սերտ համագործակցությամբ՝ հաշվի առնելով տվյալ երկրի կոնկրետ հանգամանքները և պահանջները։ Դա հարկավոր է ծրագրի արդյունավետության ապահովման համար, ինչպես նաև բնակչության կողմից հավանություն ստանալու համար։ Այդպիսի հավանությունը վճռական նշանակություն ունի ծրագրի հաջողության համար։
Բացի դրանից՝ յուրաքանչյուր այդպիսի ծրագիր մշակվում է ճկուն մոտեցման հիման վրա, որպեսզի դրա իրականացման ժամանակ հնարավոր լինի վերանայել և վերագնահատել ծրագիրը հանգամանքների փոփոխության դեպքում։ Բազմաթիվ ծրագրեր իրականում վերանայվում են իրականացման ընթացքում։
ԱՄՀ վարկավորման գործիքները և դրանց էվոլյուցիան
ԱՄՀ-ը վարկեր է տրամադրում տարբեր կանոնների և «մեխանիզմների» շրջանակներում, որոնք ձևավորվել են անցյալ տարիների ընթացքում, անդամ-պետությունների կարիքները հոգալու նպատակով։ Այդ մեխանիզմներով տրամադրվող վարկերի ժամկետները, ինչպես նաև այդ վարկերի տրամադրման և մարման պայմանները տարբեր են, և կախված են վճարային հաշվեկշռի հետ կապված պրոբլեմների բնույթից ու այն հանգամանքներից, որոնց վրա դրանք կողմնորոշված են։
ԱՄՀ 12 ամենախոշոր փոխառուները (1974-2000 թթ) միլիարդ ՓՀԻ /փոխառության հատուկ իրավունք/
ԱՄՀ ֆինանսավորման մեծ մասը տրամադրվում է վարկավորման հետևյալ երեք տիպերի շրջանակներում՝ “Ստենդբայ” վարկի մասին պայմանավորվածությունները համարվում են ԱՄՀ վարկային քաղաքականության կորիզը։ Դրանք առաջին անգամ օգտագործվել են 1952 թ-ին և նախատեսված են վճարային հաշվեկշռի հետ կապված կարճաժամկետ պրոբլեմների լուծման համար։ Միջնաժամկետ ընդլայնված պայմանավորվածությունները որոնք գործում են ԱՄՀ ընդլայնված վարկավորման մեխանիզմի մեջ նախատեսված են այն երկրների համար, որոնք պրոբլեմներ ունեն վճարային հաշվեկշռի ֆինանսավորման հետ, ինչը պայմանավորված է կառուցվածքային պրոբլեմներով։ Այսինքն, դրանց վերացման համար կարող է ավելի շատ ժամանակ պահանջվել, քան մակրոտնտեսական ոլորտում առաջացած թերությունների ողղման համար։ Կառուցվածքային քաղաքականության միջոցները կապված ընդլայնված վարկավորման մասին պայմանավորվածությունների հետ ներառում են բարեփոխումները, որոնք ուղղված են տնտեսության գործունեության բարելավման հետ։ Մասնավորապես, հարկային համակարգի և ֆինանսական ոլորտի բարեփոխումներ, պետական ձեռնարկությունների մասնավորեցում և քայլեր որոնք կօգնեն ավելի ճկուն դարձնել աշխատանքի շուկան։ 1970-ականների ավարտից ԱՄՀ-ը արտոնյալ վարկեր է տրամադրում աղքատ անդամ-պետություններին, որպեսզի դրանք կարողանան՝ կարգի բերել արտաքին հաշիվները, ապահովել տնտեսական աճ և բարձրացնել բնակչության կենսամակարդակը։ Ներկայումս գործող մեխանիզմը՝ «Աղքատության կրճատմանը և տնտեսական աճի խրախուսմանն ուղղված ֆինսանսավորման մեխանիզմ» (PRGF), շրջանառության մեջ է դրվել որպես նախկինում գործող «Կառուցվածքային վերակառուցման ընդլայնված ֆինանսավորման մեխանիզմի» (ESAF) փոխարինիչ-1999 թվականի նոյեմբերին, որպեսզի աղքատության կրճատումը և տնտեսական աճը դարձնել տնտեսական քաղաքականության գլխավոր նպատակներից մեկը։ 1990-ականների վերջերին ԱՄՀ-ն մեխանիզմներ մտցրեց, որոնք կոչված էին օգնել որոշ երկրների հաղթահարել անսպասելիորեն առաջացած անվստահությունը շուկայում և այդպիսով կանխել “շղթայական ռեակցիան” ` տնտեսական ճգնաժամերի տարածումը այն երկրների վրա որոնք վարում են խելամիտ քաղաքականություն։ ԱՄՀ-ը նաև վարկեր է տրամադրում այն երկրներին որոնց վճարային հաշվեկշռի հետ կապված պրոբլեմները առաջացել են բնական աղետներից, պատերազմական գործողություններից և արտահանման-ներմուծման հետ խնդիրներ որոնք առաջացել են անկախ այդ երկրի կամքից կամ գործողություններից։Ներկայումս ԱՄՀ գլխավոր վարկառուներն են զարգացող երկրները, երկրներ`որոնք անցում են կատարում պլանային համակարգից շուկայականին, ինչպես նաև ձևավորվող շուկայով երկրներ` որոնք հաղթահարում են տնտեսական ճգնաժամերի հետևանքները։ Այդ երկրներից շատերը ունեն միայն սահմանափակ մուտք դեպի միջազգային կապիտալի շուկաներ, մասամբ պայմանավորված տնտեսական դժվարություններով։ 1970-ականների վերջից սկսած բոլոր զարգացած արդյունաբերական երկրները ի վիճակի են հոգալ կապիտալի շուկայում իրենց ֆինանսական պահանջները, բայց ԱՄՀ գոյության առաջին երկու տասնամյակներում կազմակերպության ֆինանսավորման կեսը ուղղվում էր այդ երկրներ։
ԱՄՀ տրամադրած վարկերի մասնաբաժինը զարգացած և զարգացող երկրներին տրվող %։
ԱՄՀ վարկավորման կարևորագույն տարրերը.
Դեպքերի մեծ մասում ԱՄՀ տրամադրած վարկերը օգնում են ծածկել երկրի ֆինանսական պահանջմունքների միայն մի մասը։ Սակայն ԱՄՀ-ից վարկ ստանալու համար երկիրը կատարում է մի շարք տնտեսական և քաղաքական բարեփոխումներ, որը վստահություն է ներշնչում ներդրողների և այլ վարկատուների մեջ, ինչը օգնում է նոր ֆինանսավորման աղբյուրներ գտնել։
1963 թվական
Սահմանվեց մեխանիզմ, որի հիմնական նպատակը հումք արտահանող երկրներին օգնություն տրամադրել էր այն դեպքում, երբ արտահանումից եկամուտները կտրուկ նվազել են, կամ համաշխարհային շուկայում գները կտրուկ իջել են։
1970-ականներ
1970-ական թվականներին, երբ նավթի գները կտրուկ բարձրացան, ԱՄՀ-ն փորձեց այդ հավելյալ կուտակված միջոցները կրկին օգտագործել։ Այս ծրագիրը անվանվեց ժամանակավոր նավթային մեխանիզմ։ 1974-ից մինչև 1976 թվականները ԱՄՀ-ն վարկեր էր վերցնում նավթ արտահանող երկրներից և տրամադրում ներմուծողներին, որպեսզի դեֆիցիտը կարողանային ֆինանսավորել։
1974 թվական
1974 թվականին ստեղծվեց ԱՄՀ-ի վարկավորման ընդլայնված տարբերակ, որը պետք է տրամադրվեր այն պետություններին, որոնք ոնեն վճարային դեֆիցիտ՝ կապված կառուցվածքային դժվարությունների հետ։ Հիմնականում կիրառվում է մինչև 3 տարի ժամկետով վարկերի տրամադրում՝ ևս 1 ով երկարացնելու հնարավորությամբ։ Առաջին վարկառուն Քենիան էր 1975 թվականին։
1980-ականներ
1980ականներին ԱՄՀ-ն ստանձնեց Լատինական Ամերիկայի պարտքային ճգնաժամի կարգավորման ֆունկցիան։ Աշխատելով երկրների ղեկավարության և միջազգային մի շարք կառույցների հետ՝ այդ թվում նաև բանկերի։ Օգնեց ձևավորել միջնաժամկետ ծրագրեր որոնք կլուծեին խնդիրները, և մեծ մասամբ ֆինանսավորեց դրանք իր ֆինանսական միջոցների հաշվին, նաև հանդիսացավ միջնորդ այլ կազմակերպություններից միջոցներ ներգրավելուլ գործում։
1989 թվական
1989 թվականից սկսած՝ ԱՄՀ-ն օգնություն ցուցաբերեց Կենտրոնական Եվրոպայի, Բալթյան և հետխորհրդային մի շարք պետությունների, որպեսզի նրանք պլանային տնտեսությունից անցնեն դեպի շուկայականի։ Այս ծրագրի շրջանակում բարելավում են իրավական, ինստիտուցիոնալ կառույցները։1993 թվականին ընդունվեց օգնության տրամադրման մեխանիզմ, որը գործեց մինչև 1995 թվականը։
1994-1995 թվականներ
Այս թվականներին Մեքսիկան խորը ֆինանսական ճգնաժամի մեջ էր։ Խաղի կանոների փոփոխությունը հանգեցրեց երկրից զանգվածային կապիտալի արտահոսքի։ Մեքսիկայի կառավորություն շատ արագ և արդյունավետ կատարեց բարեփոխումներ, որոնք օգնեցին տնտեսությանը։ Այդ ծրագրի ֆինանսավորողն էր ԱՄՀն՝ 17.8 միլիարդ դոլար վարկավորում։ Այն համարվում է ամենածավալուն օգնությունը։
1996 թվական
1996 թվականին ԱՄՀ-ն և Համաշխարհային բանկը համատեղ մի ծրագիր սկսեցին, որի նպատակն էր աղքատ երկրներին օգնել հաղթահարել պարտքերը և կառուցել գործուն տնտեսություն կարճ ժամանակահատվածում։ 1999 թվականին այս ծրագիրը ընդլայնվեց, որպեսզի ավելի արագ կարողանան լուծել տվյալ հիմնահարցերը։ Միաժամանակ պլանայինից շուկայականի անցման խորագիրը վերափոխվեց և ավելի ուշադրություն դարձրեց աղքատության հաղթահարմանը։
1997-1998 թվականներ
Ասիական ֆինանսական ճգնաժամի հաղթահարման համար ԱՄՀ-ն տրամադրեց ավելի քան 36 միլիարդ դոլար օգնություն Ինդոնեզիային, Կորեային, Թայլանդին, որպեսզի կայունացնի տնտեսությունը և կառուցվածքային բարեփոխումներ իրականացնի։ 1997 թվականին հատուկ ֆոնդ ստեղծվեց, որտեղ կենտրոնացված միջոցները օգտագործվում էին կարճաժամկետ խնդիրների լուծմանը, որոնք առաջացել էին գործընկեր երկրի անկայունության կամ երկրից կապիտալի արտահոսքի դեպքում։
2000 թվական
2000 թվականի նոյեմբերին վերլուծվեցին ԱՄՀ-ի բեոլոր մեխանիզմները, որպեսզի պարզվեր՝ ծառայում են դրանք իրենց նպատակին, թե ոչ։ Արդյունքում 4 ծրագիր փակվեց, վերափոխվեցին որոշ ծրագրերի մասեր։ Այս ամենը հիմք հանդիսացավ ԱՄՀ-ի առավել արագ և ճիշտ արձագանքման։
2004 թվական
ԱՄՀ-ն սահմանեց առևտրային ինտեգրման մեխանիզմ, որի նպատակն էր թեթևացնել կարճաժամկետ հատվածում բացասական հետևանքները տնտեսությունում, երբ թերի զարգացած երկիրը ինտեգրվում է ավելի մրցակցային շուկա։
Անդամ երկրներ
ԱՄՀ անդամ հանդիսացող երկրներից ոչ բոլորն են ինքնիշխան, հետևաբար ոչ բոլորն են ՄԱԿ-ի անդամ հանդիսանում։ Անդամ երկրներ հասկացության ներքո առկա երկրները, որոնք ՄԱԿ-ի անդամ չեն, ինքնիշխան տարածքներ են հատուկ իրավական կարգավիճակով,, որոնց պաշտոնապես գործում են ՄԱԿ-ի լիիրավ անդամ երկրների ինքնիշանության ներքո,ինչպիսիք են՝ Արուբան, Կուրակաոն, Հոնգ Կոնգը, Մկաուն, և Կոսովոն։
ԱՄՀ անդամ բոլոր երկրները Վերակառուցման և Զարգացման Միջազգային Բանկի անդամ են ։
Նախկին անդամ երկրներ են՝ Կուբան( կազմից դուրս է եկել 1964 թ.-ին), Չինաստանի Հանրապետությունը (Թայվան), որը հեռացվեց ՄԱԿ-ից ԱՄՆ նախագահ Ջիմի Քարթերի աջակցությունը կորցնելուց հետո, և փոխարինվեց Չինաստանի Ժողովրդական Հանրապետությամբ, այնուամենայնիվ Չինաստանի Թայվան նահանգը ներառված է ԱՄՀ-ի պաշտոնական ինդեքսում։
Բացի Կուբայից, կան ՄԱԿ-ի անդամ այլ պետություններ որոնք ԱՄՀ անդամ չեն։ Դրանք են՝ Անդորրան, Լիխտեյնշտեյնը, Մոնակոն, Հյուսիսային Կորեան։
Որակավորումներ
Ցանկացած երկիր կարող է դիմել ԱՄՀ անդամ դառնալու համար։Հետպատերազմյան ժամանակաշրջանում, երբ Հիմնադրամը նոր էր ձևավորվել, անդամակցության կանոները թույլ էին։ Երկրները պետք է կատարեին պարբերական անդամավճարներ համաձայն իրենց քվոտայի, որպեսզի զերծ մնային արժույթի նկատմամբ կիրառվող սահմանափակումներից ՝ մինչև ԱՄՀ–ի թույլտվությունը, հետևել ԱՄՀ Համաձայնագրի հոդվածներով սահմանված Վարքագծի կանոնակարգին և ապահովել ազգային տնտեսական տեղեկատվություն։ Այսուհանդրեձ, ֆինանսավորման համար դիմող կառավարությունների համար գործում են ավելի խիստ պահանջներ։
Որոշ պետություններ, չնայած հիմնադրամի անդամ լինելուն՝ բարդ հարաբերությունների մեջ են գտնվում ԱՄՀ–ի հետ թույլ չտալով վերջինիս իրենց կառավարել։
Առավելությունները
ԱՄՀ անդամ երկրները հասանելիություն ունեն և կարող են ազդեցություն ունենալ բոլոր երկրների տնտեսական քաղաքականության մասին տեղեկությանը, տեխնիկական օժանդակություն տրամադրել բանային, ֆիսկալ և արժույթի փոխանակման հարցերում, ինչպես նաև ֆինանսական աջակցություն տրամադրել վճարման դժվարությունների, ինչպես նաև առևտրի և ներդրումների հնարավորությունների ավելացման ժամանակ։
Արտաքին հղումներ
Կատեգորիա:Միջազգային ֆինանսական կազմակերպություններ Կատեգորիա:1945 հիմնադրված կազմակերպություններ Կատեգորիա:ՄԱԿ-ի մասնագիտացված գործակալություններ Կատեգորիա:Միջազգային տնտեսական կազմակերպություններ Կատեգորիա:Միջկառավարական կազմակերպություններ Կատեգորիա:ԱՄՆ-ի համաձայնագրեր
Սերգեյ Ալեքսեև
Սերգեյ Վիկտորովիչ Ալեքսեև (Сергей Викторович Алексеев, ), մոլդովացի ֆուտբոլիստ, «Սֆինտուլ Գեորգե» ակումբի հարձակվող։ Հանդես է եկել Մոլդովայի ազգային հավաքականում։
Ակումբային
16 տարեկանում Գաբի Բալինթի կողմից հրավիրվել է Տիրասպոլի «Շերիֆ» ակումբ ։ 2002/2005 թվականներին խաղացել է «Շերիֆ» ակումբում՝ Մոլդովայի առաջնությունում անցկացնելով 15 խաղ։ Ապա հանդես է եկել «Տիրասպոլ» ակումբում։ 2005 թվականին արդյունքում գրավել է 3-րդ տեղը Մոլդովայի լավագույն հարձակվողների ցանկում ։ 2006/07 մրցաշրջանի առաջին կեսում վարձավճարային հիմունքներով «Շերիֆ» ակումբից տեղափոխվել է «Տիրասպոլ» ։ 2006 թվականի ամռանը թիմի հետ միասին հասել է Ինտերտոտոյի գավաթի խաղարկության երրորդ փուլ։ Մրցաշրջանի ընթացքում «Տիրասպոլ» ակումբի կազմում հաղթել է ադրբեջանական «ՄԿՏ-Արազ» և լեհական «Լեխ» ակումբներին։ «ՄԿՏ-Արազի» դեմ երկրորդ խաղում (2:0), Ալեքսևը խփել է երկու գոլ։ Երրորդ տուրում թիմը զիջել է ավստրիական «Ռիդ» ակումբին (4:2 երկու խաղի արդյունքում)։
Հետո վերադարձել է «Շերիֆ», որտեղ դարձել է թիմի հիմնական խաղացող։ «Շերիֆ» ակումբի հետ միասին դարձել է չեմպիոն և Մոլդովայի գավաթի դափնեկիր, մասնակցել է եվրագավաթին։ Մոլդովայի առաջնությունում ակումբի կազմում անցկացրել է 51 խաղ և խփել 22 գոլ։ 2009 թվականի փետրվարին դիտումների է մասնակցել Նովոսիբիրսկ քաղաքի «Սիբիր» ակումբում ։ 2008/09 մրցաշրջանի երկրորդ կեսը վարձավճարային հիմունքներով անցկացրել է «Իսկրա-Ստալ» ակումբի կազմում՝ մասնակցելով 8 խաղի։
2009 թվականի հունիսին Արտուր Իոնիցեի հետ միասին պայմանագիր է կնքել շվեյցարական «Արաու» ակումբի հետ ։ Շվեյցարիայի առաջնությունում իր նորամուտը կատարել է 2009 թվականի հուլիսի 19-ին՝ «Բազել» ակումբի դեմ արտագնա խաղի (2:1) 88-րդ րոպեին փոխարինելով Ստեվեն Լանգին։ Թիմում  նա մարզվել է հատուկ ծրագրով վնասվածք պատճառով ։ «Արաու» ակումբում անցկացրել է 6 խաղ և 2009 թվականի դեկտեմբերին հեռացել ակումբից ։
2010 թվականի ձմռանը տեղեկություն է հայտնվել, թե Ալեքսեևը պայմանագիր է կնքել ադրբեջանական «Նեֆտչի» ակումբի հետ։ 2010 թվականի փետրվարի 1-ին ներկայացվել է որպես ակումբի խաղացող ։ Սակայն շուտով խաղացողը հայտարարել է, որ չի ուզում հանդես գալ Ադրբեջանի առաջնությունում, իսկ ակումբի նոր խաղացողներին ներկայացնելու ժամանակ իր ներկայությունը կրել է սոսկ ձևական բնույթ ։
2011 թվականի սկզբին դիտումների է մասնակցել ռուսական «Վոլգար-Գազպրոմ» ակումբում ։ «Տոմի» ակումբի երկրորդ կազմի դեմ ընկերական խաղում ձևակերպել է դուբլ։ Արդյունքում ակումբի հետ պայմանագիր չի կնքվել։ 2011 թվականի ամռանը երկամյա պայմանագիր է կնքել հունգարական «Կապոշվար» ակումբի հետ համանուն քաղաքից ։ Հունգարիայի առաջնությունում իր նորամուտը կատարել է 2011 թվականի հուլիսի 30-ին՝ «Վիդեոտոն» ակումբի դեմ տնային խաղում (2:0), որի 88-րդ րոպեին փոխարինել է Բոյան Պավլովիչին։
Հավաքականում
Հանդես է եկել Մոլդովայի պատանեկան և երիտասարդական հավաքականներում ։ Մոլդովայի ազգային հավաքականում իր նորամուտը կատարել է 2007 թվականի փետրվարի 7-ին՝ Ռումինիայի դեմ ընկերական խաղում (2:0), որտեղ մասնակցել է առաջին խաղակեսին։ Ընդհանուր առմամբ հավաքականում անցկացրել է 12 խաղ և խփել է 3 գոլ Հունգարիայի, Հայաստանի և Լատվիայի դեմ խաղերում։
Թես Ուլման
Կենսագրություն
Ուլմանն իր եղբոր հետ մեծացել է Հեմմուր փոքրիկ քաղաքում։ Դպրոցական տարիներին Ուլմանը խումբը հիմնել է 1980 թվականի վերջին, իսկ 1994 թվականին հիմնվել է Tomte խումբը։ 1993 թվականին միջնակարգ դպրոցն ավարտելուց հետո Ուլմանը քաղաքացիական ծառայության է անցել, իսկ 1996 թվականին սկսել է քաղաքականություն և անգլերեն դասավանդել Քյոլնի համալսարանում։ Երկու տարի անց նա տեղափոխվել է Համբուրգի համալսարան։ Tomte-ի հետ առաջին հաջողություններից հետո նա թողել է իր ուսումը 2000 թվականին։
1999 թվականին նա ուղեկցել է Tocotronic խմբին K.O.O.K-tour շրջագայության ժամանակ և նկարագրել է իր տպավորությունները օրագրում, որը հրապարակվել է Wir könnten Freunde werden («Մենք կարող էինք ընկերներ դառնալ») վերնագրով։
2002 թվականին Ուլմանը Մարկուս Վիբուշի և Ռայներ Բուստորֆի հետ միասին հիմնադրել է Grand Hotel van Cleef լեյբլը, որը ներկայացրել է Fest van Cleef ամենամյա փառատոնը։
2005 թվականին նա նկարահանել է Keine Lieder über Liebe («Չկան երգեր սիրո մասին») ֆիլմը գերմանացի դերասաններ Յուրգեն Ֆոգելի և Հայկե Մակաչի հետ։
2011 թվականին Թես Ուլմանը թողարկել է մենահամերգային ալբոմ, որը չորրորդ տեղն է զբաղեցրել Գերմանիայի հիթ-շքերթում։
2013 թվականին թողարկվել է երկրորդ սոլո ալբոմը՝ «№2» անվանումով։
2014 թվականի վերջին Ուլմանը մասնակցել է Band Aid 30 Germany բարեգործական ակցիային և կատարել «Do They Know It's Christmas?» երգի գերմանական տարբերակը։
Արտաքին հղումներ
Կատեգորիա:Գերմանիայի ռոք երաժիշտներ Կատեգորիա:Գերմանացի երաժիշտներ Կատեգորիա:Գրողներ այբբենական կարգով Կատեգորիա:Գերմանացի գրողներ Կատեգորիա:Գերմանացի երգիչներ Կատեգորիա:Կիթառահարներ
Դավիթ Գուրամիշվիլի
Դավիթ Գուրամիշվիլի (დავით გურამიშვილი, ), վրացի բանաստեղծ։
Կենսագրություն
1729-1730 թվականներին Քարթլիի թագավոր Վախթանգ VI-ի շքախմբի հետ եղել է Մոսկվայում։ 1738 թվականին մտել է Վրաց հուսարական գունդը։ Մասնակցել է ռուս, զորքի եվրոպական արշավանքներին։ Հեղինակն է ինքնակենսագրական «Դավիթիանի» (1787) ժողովածուի, որը պարունակում է երկու պոեմ և քնարական բանաստեղծություններ։ «Վրաստանի աղետները» պոեմում պատկերել է Վրաստանի պատմության 18-րդ դարի առաջին կեսի դեպքերը։ Պոեմը մեծ ազդեցություն է թողել վրաց պոեզիայի վրա։ «Հովիվ Քացվիան» պոեմում նկարագրել է գյուղացիական կյանքը։ Քնարական բանաստեղծությունների մեծ մասը գրված է ժողովրդական ռոմանսների մոտիվներով։
Ծանոթագրություններ
Կատեգորիա:Վրացի բանաստեղծներ Կատեգորիա:19-րդ դարի բանաստեղծներ Կատեգորիա:Վրացի գրողներ Կատեգորիա:Վրացի ռազմական գործիչներ Կատեգորիա:Բանաստեղծներ այբբենական կարգով
Առաքել արքեպիսկոպոս Քարամյան
'''Տ. Առաքել արքեպիսկոպոս Քարամյան''', քրիստոնեական եկեղեցական գործիչ, Հայաստանյայց Առաքելական Սուրբ Եկեղեցու Կոտայքի թեմի առաջնորդ (1996 թվականի մայիսի 30-ից)։
Պարգևներ
2001 թվականի հուլիսի 18-ին ստացել է ՀՀ Կոտայքի մարզի Չարենցավան քաղաքի պատվավոր քաղաքացու կոչում։ 2009 թվականի փետրվարի 18-ին պարգևատրվել է Կոտայքի մարզպետի հուշամեդալով։ 2010 թվականի մարտի 26-ին ստացել է ՀՀ Կոտայքի մարզի Ծաղկաձոր քաղաքի պատվավոր քաղաքացու կոչում։ 2011 թվականի դեկտեմբերի 24-ին ՀՀ պաշտպանության նախարարի թիվ 1537 հրամանով պարգևատրվել է «ՀՀ Զինված ուժերի 20 տարի» հոբելյանական մեդալով։ 2013 թվականի հունվարի 23-ին ՀՀ պաշտպանության նախարարի թիվ 58 որոշմամբ պարգևատրվել է «Մարշալ Բաղրամյան» մեդալով։ 2013 թվականի փետրվարի 1-ին Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի տնօրինությամբ նշանակվել է որպես ՀՀ Ոստիկանության հոգևոր պատասխանատու ։
2013 թվականի հունիսի 6-ին ՀՀ Ոստիկանության պետի թիվ 1807 հրամանով պարգևատրվել է «Քննչական գլխավոր վարչության 50-ամյակի» շքանշանով։ 2014 թվականի ապրիլ 14-ի թիվ 1001-Ա հրամանով պարգևատրվել է «Օրենքի պատվար» մեդալով։ 2014 թվականի մայիսի 14-ին Ն.Ս.Օ.Տ.Տ. Գարեգին Բ-ի կողմից արժանացել է Արքության պատվի։ 2015 թվականի հունվարի 23-ին ՀՀ պաշտպանության նախարարի թիվ 45 որոշումով պարգևատրվել է «Անդրանիկ Օզանյան» մեդալով ։ 2015 թվականի օգոստոսի 21-ին ստացել է ՀՀ Կոտայքի մարզի Աբովյան քաղաքի պատվավոր քաղաքացու կոչում։ 2017 թվականի հուլիսի 15-ին ՀՀ Ոստիկանապետի թիվ 1632 որոշմամբ պարգևատրվել է «Համագործակցության համար» մեդալով։ 2017 թվականի սեպտեմբեր 20-ին պարգևատրվել է Արցախի ազատության պայքարում կատարած հատուկ ծառայությունների համար «Մայրական երախտագիտության» մեդալով։ 2018 թվականի ապրիլի 5-ին պարգևատրվել է «Ոստիկանության 100 ամյակ» հոբելյանական մեդալով։
Ծանոթագրություններ
Կատեգորիա:Հայ արքեպիսկոպոսներ
Փոլ Չաթեր
Փոլ Չաթեր (հայկական անունը՝ Պողոս Խաչիկ Աստվածատրյան, ), հայազգի պետական-հասարակական գործիչ, մեծահարուստ։
Ծնվել է Կալկաթայում։ 1859 թվականին քրոջ հետ հաստատվել է Հոնկոնգում, շուտով դառնալով ոչ միայն տեղի հայ համայնքի, այլև ողջ Հոնկոնգ կղզու ամենանշանավոր դեմքը։ Հասել է Հոնկոնգի «ամենանշանավոր, ամենաազդեցիկ, ամենահարուստ մարդու աստիճանին», դարձել «թիվ առաջին քաղաքացին»։
1876-1926 թվականներին ղեկավարել է Հոնկոնգի հաշտարար դատարանը, 40 տարի եղել է Հոնկոնգի գեներալ-նահանգապետի առաջին խորհրդականը, Հոնկոնգի գործադիր և օրենսդիր խորհուրդների անդամ։
Նրա օժանդակությամբ կառուցվել են Հոնկոնգի համալսարանը, դպրոցներ, հիվանդանոցներ, բնակելի տներ, Հոնկոնգի նավահանգիստը։ Որպես Հոնկոնգի ներկայացուցիչ, բազմիցս մասնակցել է միջազգային միջոցառումների։ Եղել է նաև ազգային խոշոր բարերար, նյութական օգնություն է ցույց տվել հնդկահայ եկեղեցիներին և դպրոցներին, Էջմիածնին, հետաքրքրվել է Հայաստանով։
1902 թվականին նրան շնորհվել է Սըր տիտղոսը։ Տիրել է խոշոր բանկերի, հողատարածությունների, առևտրական նավատորմի։
Մահացել է Հոնկոնգում։ Մահից հետո նրա մարմարե պալատը վերածվել է թանգարանի, որտեղ պահվել են չինական, հնդկական, մալայական արվեստի մեծարժեք գործեր։ Նրան համարել են «ամենաբարի ու շռայլ մարդը Չինաստանում»։ Հոնկոնգի երկու կենտրոնական փողոցներ կրում են «Սըր Փոլ Չաթեր» և «Աստվածատրյան» անվանումները ։
Աղբյուրներ
Կատեգորիա:Հայ մեծահարուստներ Կատեգորիա:Հայ գործարարներ Կատեգորիա:Հայ քաղաքական գործիչներ Կատեգորիա:Հայ պետական գործիչներ Կատեգորիա:Հայ հասարակական գործիչներ
(6219) Դեմալիա
(6219) Դեմալիա (Demalia), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում ։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տիմա Բելառուսկիխ
Տիմա Բելառուսկիխ (իրական անունը՝ Տիմոֆեյ Մոռոզով, Тимофей Андреевич Морозов, ), բելառուս երգիչ, երգերի հեղինակ։